[{"text_idx": "#000002", "text": "Arratsaldea guztiz atsegina gertatu da pilotazalearentzako. Aurreneko partida Egiguren-Apezetxeak ongi irabazi (22-16), maila onean jardun dira galtzaileak ere: Garregal-Osa. Batez ere, Osak gaur erakutsi du bere maila eta ez aurreko asteko partidan. Partida galduarren, lan asko eman diete Egiguren azpeitiarrari eta Goizuetako Apezetxeari. Eta ikusle batek esan digunez, aurtengo txapelak inork irabaztekotan, gaurko irabazleak izango omen dira. Oso pilotariak dira aurrelaria zein atzelaria, eta heldutasun nabarmena erakusten dute aldioro. Bi jokatu, bi irabazi."}, {"text_idx": "#000004", "text": "Tanto eder asko eskaini duen partida izan da, bestalde. Eneko Labakak txoko-txokoan bizpairu txalogarriak lortu ditu; Zubizarretak zabalean ere bai beste horrenbeste. Bikun\u0303ak bi-pareteko aparta...Pilotazale ugari zen frontoian eta pozik irten dira azken tantoa epaileek Zubizarreta-Sarasaren alde eman dutenean. Iskanbila puntu bat izan da. Epaileen ustez, pilotak ez du txapa ukitu. Labaka-Bikun\u0303ak, aldiz, jo duela esaten zuten... Azkenean, behintzat: 22-19, Zubizarreta-Sarasaren alde. Epailearena baita balio duen erabakia."}, {"text_idx": "#000005", "text": "Sarrera ederra frontoian. Jendea pozik ikusitako jokoarekin. Ez dago gehiago eskatzerik."}, {"text_idx": "#000008", "text": "Txaloen berotasunak zerbait adierazten badu..."}]